Visit Site
Recommended byColombia
కాగా.. తనపై వస్తున్న ఆరోపణలను తనుజ్ ఖండించాడు. ముంబై పోలీసులు ఇంతవరకు తనను కలవలేదని తెలిపాడు. ఇలాంటి సంఘటన జరగడం నిజంగా బాధాకరమని, తన దగ్గర అలాంటి ఫొటోలు లేవని చెప్పాడు. అక్షర తనకు కేవలం మంచి స్నేహితురాలు మాత్రమేనని వెల్లడించాడు. పోలీసుల విచారణకు పూర్తిగా సహకరిస్తానని చెప్పాడు.
అసలేం జరిగింది?
నటుడు, రాజకీయ నాయకుడు కమలహాసన్ రెండో కుమార్తె అక్షర హాసన్ ‘లో’ దుస్తులతో ఉన్న ఫొటోలు కొన్ని రోజుల కిందట ఇంటర్నెట్‌లో లీకయ్యాయి. దీనిపై అక్షర ముంబై పోలీసులను ఆశ్రయించింది. ఈ సందర్భంగా ట్విట్టర్ వేదికగా తన ఆవేదన వ్యక్తం చేసింది. తన వ్యక్తిగత ఫొటోలను లీక్ చేయడం దురదృష్టకరమని, ఇది తనను ఎంతో బాధించిందని అక్షర పేర్కొంది.
తనుజ్, అక్షర
దేశమంతా #MeToo ఉద్యమం సాగుతున్నా.. ఇంకా కొంతమంది తనలాంటి యువతుల ప్రైవేట్ ఫొటోలను సోషల్ మీడియాలో పెట్టి వేధింపులకు పాల్పడుతున్నారని అక్షర వాపోయింది. ‘ఈ మధ్య నా ప్రైవేట్ ఫొటోలు ఇంటర్నెట్‌లో లీకయ్యాయి. ఇలా ఎవరు చేశారో, ఎందుకు చేశారో నాకు తెలియదు. కానీ, తప్పుడు బుద్ధితోనే ఇదంతా చేశారని అర్థమవుతుంది’ అని అక్షర పేర్కొంది.
తన అభ్యంతరకర ఫొటోలను షేర్ చేసుకుంటూ వాటిని ప్రచారం చేసిన ప్రతి ఒక్కరూ ఈ వేధింపుల్లో భాగస్వాములే అని అక్షర రాసుకొచ్చింది. పనిలో పనిగా మీడియాపై కూడా మండిపడింది. ఎవరో బుద్ధిలేనివారు నీచపు పని చేస్తే.. మీడియా కూడా ఆ ఫొటోలను ఎలా ప్రచురిస్తుందని, ఆడపిల్ల మనోవేదనను ఎందుకు అర్థం చేసుకోలేకపోతున్నారని ఆవేదన వ్యక్తం చేసింది.
‘తప్పకుండా ఆ వ్యక్తుల ఆచూకీ లభిస్తుంది. అప్పటి వరకు మీరు బతకండి. నన్నూ గౌరవంగా బతకనివ్వండి. ఇప్పటికైనా ఇంటర్నెట్ నన్ను మరింత వేధించదని భావిస్తున్నా. #MeToo’ అని అక్షర ట్వీట్ చేసింది. ఈ ట్వీట్‌ను అక్షర సోదరి, నటి శృతిహాసన్ రీట్వీట్ చేసింది.